Kamara Komersyo ng Islas Filipinas

Ang **Kamara Komersyo ng Islas Filipinas** o ***La Cámara de Comercio de las Islas Filipinas***, na kilala ngayon sa pangalang Ingles na ***The Chamber of Commerce of the Philippine Islands***, ay ang pinakamatandang samahan ng mga negosyante sa Pilipinas, na itinatag noong 1886. Nagsimula ang samahan noong panahon ng mga Kastila, nang naglabas si Haring Alfonso XII ng isang Kautusang Royal noong ika-9 ng Abril, 1886, sa pamamagitan ng reyna rehenteng si Maria Cristina ng Austria, upang magtatag ng kahalintulad na mga institusyon sa lahat ng mga nasasakupan ng Espanya.

Ang *Camara de Comercio de Manila* ay pormal na inorganisa at iniharap sa *General Assembly* nito noong ika-24 ng Mayo 1887, at noong ika-17 ng Hunyo 1887 ang mga batas nito ay unang sinangayunan ng *Gobierno Superior* ng Pilipinas; at sa wakas ay inaprubahan ng Kanyang Kamahalan, ang *Reyna Rehente* ng Espanya, si Maria Cristina, noong ika-9 ng Pebrero 1888.

## Simula 
Si Don Joaquín María Elizalde ay ang naging kanyang unang pangulo, kasunod sa 1890 ni Don Francisco Godínez, at sa 1895 ni Sr. Don José de Echeita.

Pagkatapos ng Digmaang Espanyol–Amerikano noong 1898 at ang sitwasyon ay naayos, noong ika-19 ng Hulyo 1903, ang **Camara de Comercio de Manila** ay nagsagawa ng kanilang unang pagkikitang pormal, 
kasama Gobernador-Heneral ng Pilipinas William Howard Taft bilang kanyang *Parangal na Pangulo* at si Don Francisco Reyes bilang unang pangulo ng binansagang ***Chamber of Commerce of the Philippine Islands***.

### Mga Nagtatag 
Kabilang sa mga tagapagtatag ng Kamara ay mga kinatawan ng lawak ng ekonomiya ng Pilipinas. 

* Don Juan Rodriguez, *gumagawa ng barko*
*  Don Miguel Velasco, *may-ari ng mga lupain*
* Sr. Rogaciano Rodriguez, *negosyante*
* Sr. Francisco Reyes, *bangkero, na siyang naging unang pangulo mula 1903-1904*
* Don Ricardo Aguado, *negosyante* 
* Sr. Teodoro Yang-co, *may-ari ng mga lupain* 
* Sr. Luis Hidalgo, *negosyante* 
* Don Pedro A. Roxas, *may-ari ng mga lupain at negosyante* 
* Sr. Rafael Reyes, *may-ari ng mga lupain at industriyalista* 
* Sr. Tomás Sunico, *industriyalista* 
* Sr. Vicente Somoza Cua-Peco, *may-ari ng mga lupain at negosyante* 
* Dr. Aristón Baustista, *industriyalista* 
* Don Vicente D. Fernández, *abogado ni Don Pedro P. Roxas* 
* Sr. Telésforo Chuy-dian, *may-ari ng mga lupain at negosyante* 
* Don Bernandino Hernandez, *negosyante* 
* Sr. Faustino Lichauco, *may-ari ng mga lupain at importer* 
* Don Ramón Soriano, *may-ari ng mga lupain at importer* 
* Sr. Tomas Argüellles, *arkitekto* 
* Sr. Ignacio Sy-yap, *negosyante* 
* Don Rafael del Pan, *abogado*

### Unang pagpulong 
Ang unang pagpupulong ng organisasyon ng mga tagapagtatag ay ginanap sa tirahan ni Don Juan Rodriguez sa Calle Vives sa distrito ng San Nicolas. Ito ay pinangunahan ni Don Miguel Velasco. Sa pulong na ito, pinagtibay ng grupo ang "***Cámara de Comercio de Manila***" bilang pangalan ng kapisanan. Nang maglaon ay binago ito noong 1919 sa "*Chamber of Commerce of the Philippine Islands / Camara de Comercio de las Islas Filipinas*".

## Panahon ng Amerikano (1903-1946) 
Ang pagbabago ng soberanya sa bansa mula sa Espanyol tungo sa Amerikano ay nagpabago sa takbo ng negosyo sa mga isla. Vicente Madrigal, Juan B. Alegre, Jose V. Ramirez, Alfonso M. Tiaoqui, Vicente P. Genato, Manuel E. Cuyugan, Vicente T. Fernandez at iba pang mga kilalang miyembro ng *Camara* ay pinatunayan ang kanilang sarili na mga pinuno sa pagtataguyod ng pinabuting relasyon sa negosyo sa Pilipinas.

Noong Mayo 3, 1915, binago ng mga miyembro ng Camara de Comercio Filipinas ang mga batas nito, at noong Hunyo 19, 1915, niratipikahan ang *Escritura Social* nito.

Noong 1919, nagsimulang gamitin ang Inggles sa halip na Espanyol, sa gayon ang Cámara ay opisyal ding tinukoy sa mga dokumento bilang **Chamber of Commerce ng Philippine Islands**.  Noong ika-17 ng Hulyo 1933, sa ika-3 sesyon ng *ika-9 na Lehislatura ng Pilipinas*, ang Kalihim ng Agrikultura at Komersiyo ay pinahintulutan na ibenta sa *Kamara* ang isang lupain para sa pagtatayo ng gusali nito at ito ay inaprubahan noong ika-6 Disyembre 1933.

## Gusali 
Ang Kamara ay binigyan ng titulo sa sarili nitong lupa, at sa pamamagitan ng mga kontribusyon ng mga pribadong negosyo, ang 3-palapag na gusali nito, na dinisenyo ng arkitekto na si Juan Arellano, was built and inaugurated in 1937 with Philippine President Manuel Quezon officiating kasama ang dating Pangulong Aurelio P. Periquet y Ziálcita.

Matapos ang pagtatapos ng Pangalawang Digmaang Pandaigdig, nang makamit ang kasarinlan ng Pilipinas, noong ika-6 ng Abril 1949, ang Komisyon sa mga Panagot at Palitan ng Department of Commerce and Industry ay naglabas ng *Reconstruction of Records* ng Kamara ng ilang mga nawawalang dokumento, kung saan pinangalanan ang Kamara bilang *Cámara de Comercio de las Islas Filipinas* (at magmula noon ay naging **Chamber of Commerce of the Philippine Islands**).

## Opisyal na Lathalain 
### Ang mga maagang taon ng COMMERCE 
Bago ang pagtatatag ng Kamara, ang pangangailangan para sa unilateral na pagpapahayag ng mga interes ng pamayanang pang-negosyo sa Pilipinas ay isang hindi pinaguukulan na konsepto. Gayunpaman, ang sari-saring mga alalahanin na kinakaharap sa pagpapatakbo ng negosyo ay nagpalakas ng loob sa Kamara tumungo sa mga alalahaning mahalaga ukol sa materyal na pag-unlad ng bansa.

Ang opisyal na publikasyon ng Kamara, na pinangalanang "**Revista de la Cámara de Comercio de las Islas Filipinas**" ay naglabas ng unang lathala nito noong 1927, na tinustusan ni Leopoldo R. Aguinaldo (na naging pangulo ng Kamara), at nang maglaon ay pinalitan ng pangalan. Sa pangyayaring ito, ang pangalan ng magazine ngayon ay binago bilang "**COMMERCE Magazine**". Ang pagpapalit ng pangalan ay ginawa upang maging kilala ito bilang opisyal na lathalain ng Kamara.

### Pangangasiwa ng lathalain 
Ang lathalain na *COMMERCE Magazine* ay may dalawang bahagi para sa mga mambabasa sa Inggles at Espanyol, ngunit kalaunan ay na-*reformat* ito bilang isang ganap na publikasyon sa wikang Inggles. Ito ay inilimbag sa *deluxe format*, sa mabigat na papel, na ginawa ito na pinakamahal, pinaka-awtoritatibo at eksklusibong publikasyong pangkalakalan sa Pilipinas. 
Noong Enero 1952, si Dr. Jose R. Katigbak ay hinirang na mamahala ng magasin, sa pagtulong ni M.M. de los Reyes. Kasama sa Lupon ng mga Patnugot (*editorial board*) na pinamumunuan ni Dr. Katigbak sina Domingo Abadilla at Hilarion Vibal bilang mga kawani, na sinundan ng iba pang kilalang miyembro ng Kamara na humalili sa pagpapatakbo ng publikasyon, tulad nina Teofilo Reyes, Hilarion Vibal, Benito Medina, Carlos de Lara at George Yulo.

### Ang mga kinalaunan na taon ng Kamara Komersyo 
Ang paglalathala ng COMMERCE ay itinigil noong Batas militar sa ilalim ni Ferdinand Marcos. Noong 2015, nagpasya sina José Luis U. Yulo Jr. (ang ika-56 na pangulo ng Kamara) at Denissa G. Venturanza (patnugot) na buhayin muli ang publikasyon. Sa kasalukuyan, ang **COMMERCE Magazine** (*Pilipinas*) ay patuloy na inilalabas tuwing ikatlong buwan ng taon.

## Mga Pangulo ng Kamara 

## Mga Larawan 
Punong-himpilan ng *Chamber of Commerce of the Philippine Islands*, Intramuros, Maynila

File:Chamber of Commerce of the Philippine Islands, Intramuros.JPG|thumb|250px|
File:Intramurosjf9916 27.JPG|Ang gusali ng Kamara (*marquee*)|thumb|250px|

## Mga sanggunian
Kategorya:Mga kamara ng komersiyo sa Pilipinas
Kategorya:Mga organisasyong nakabase sa Kalakhang Maynila
Kategorya:Mga samahan ng kalakalan na nakahimpil sa Pilipinas